laion/Wikipedia-Exotic huggingface dataset:
ცვილის ფიგურების სახლი (2005)

ცვილის ფიგურების სახლი (ინგლ. House of Wax) არის 2005 წლის საშინელებათა ფილმი, რომელიც წარმოადგენს 1953 წლის ამავე სახელწოდების ფილმის არაზუსტ რემეიკს. ეს უკანასკნელი კი სლეშერის ჟანრში გადაკეთებული ვარიანტია 1933 წლის საშინელებათა ფილმისა ცვილის ფიგურების მუზეუმის იდუმალება. ცვილის ფიგურების სახლი დიდ ეკრანებზე 2005 წლის 6 მაისს გამოვიდა, DVD გაყიდვები კი 2005 წლის 25 ოქტომბრიდან დაიწყო. ფილმის რეჟისორია ჯაუმ კოლეტ-სერა. მიუხედავად იმისა, რომ კომერციული თვალსაზრისით ცვილის ფიგურების სახლს წარმატება ხვდა წილად, კრიტიკოსების აზრით, ფილმი ჩავარდა, რადგან ვერ გადმოსცა 1953 წლის ვერსიის არსი. კრიტიკოსებმა ასევე განაცხადეს, რომ ერთადერთი ნაწილი ფილმში, რისი ყურებაც ნამდვილად ღირს, ესაა პერიზ ჰილტონის პერსონაჟის სიკვდილის სცენა. ახალგაზრდები ბრუნდებიან სახლში საფეხბურთო მატჩის შემდგომ. ისინი იძულებულნი არიან შეჩერდნენ პატარა ქალაქის - ეტლსტონის მახლობლად და დახმარებას დაელოდონ, ვინდაიდან მათი მანქანა მწყობრიდან გამოვიდა, მაგრამ მთელს ამ ქალაქში არავინაა ცვილისაგან დამზადებული ფიგურებისა და ორი მანიაკის გარდა... ფილმის გახსნა 3,111 კინოთეატრში მოხდა და პირველ სამ დღეში $12,000,000 ოდენობის შემოსავალი ნახა. ფილმის საეთო შემოსავალი $68,766,121 შეადგენს. VHS/DVD გაყიდვებმა დამატებითი $42,000,000 მოიტანა. ცვილის ფიგურების სახლმა საერთო ჯამში 3 ჯილდო მოიპოვა. ფილმი ნომინირებული იყო 2005 Teen Choice Awards-ზე, 2006 MTV Movie Award-ზე , მოიგო ერთი პრიზი და იყო სამჯერ ნომინირებული Golden Raspberry Awards-ზე. ↑ 26-ე Golden Raspberry (Razzie©) Award-ის ”გამარჯვებულები”. Golden Raspberry Awards. დაარქივებულია ორიგინალიდან — 2008-07-05. ციტირების თარიღი: 2007-07-04. ↑ 26-ე Razzie© Award-ის ნომინანტები კატეგორიაში ”ყველაზე ცუდი სურათი”. Golden Raspberry Awards. დაარქივებულია ორიგინალიდან — 2009-01-29. ციტირების თარიღი: 2007-07-04. ↑ 26-ე Razzie© Award-ის ნომინანტები კატეგორიაში ”ყველაზე ცუდი გადაკეთება (რემეიკი) ან გაგრძელება”. Golden Raspberry Awards. დაარქივებულია ორიგინალიდან — 2009-01-26. ციტირების თარიღი: 2007-07-04. ფილმის ოფიციალური საიტი
ბნეი-ბრაკი

ბნეი-ბრაკი (ებრ. בְּנֵי בְּרַק) — ქალაქი ისრაელში, მდებარეობს თელ-ავივის რაიონში, შედის გუშ-დანის აგლომერაციაში, დაარსდა 1924 წელს. ქალაქის სტატუსი მიიღო 1950-იან წლებში. 2006 წლის მონაცემებით, მოსახლეობის რიცხვი შეადგენს 147 100 ადამიანს, რომელთა უმრავლესობა ებრაელია. ბრუკლინი, აშშ ლეიკვუდი, აშშ ბნეი-ბრაკი დაარქივებული 2007-09-29 საიტზე Wayback Machine.
შეზღუდული პასუხისმგებლობის საზოგადოება

შეზღუდული პასუხისმგებლობის საზოგადოება (შპს) — მსოფლიოში სამეწარმეო საზოგადოების ერთ-ერთი ყველაზე გავრცელებული ფორმაა, რომლის წარმოშობას საფუძვლად დაედო ორი მიზეზი. პირველი, მისი შექმნის პროცედურა გაცილებით ადვილი იყო, ვიდრე სააქციო საზოგადოებისა; და მეორე, მათ გააჩნიათ საწესდებო კაპიტალი, რომლითაც შემოიფარგლება საზოგადოების კრედიტორების წინაშე პასუხისმგებლობა. უმთავრესად, სწორედ ეს, მეორე მიზეზი გახდა შეზღუდული პასუხისმგებლობის საზოგადოების შექმნის საფუძველი, რადგან დამფუძნებლები ხშირად გაურბიან თავიანთი პირადი ქონებით პასუხისმგებლობას. შეზღუდული პასუხისმგებლობის საზოგადოება (შპს). სამოქალაქო განათლების ენციკლოპედიური ლექსიკონი. საქართველოს პარლამენტის ეროვნული ბიბლიოთეკა, სამოქალაქო განათლების განყოფილება. ციტირების თარიღი: 18:31, 24 თებერვალი 2009 (UTC). შეზღუდული პასუხისმგებლობის საზოგადოების (შპს) სახელმწიფო და საგადასახადო რეგისტრაცია. საქართველოს ფინანსთა სამინისტრო. დაარქივებულია ორიგინალიდან — 2008-11-29. ციტირების თარიღი: 18:34, 24 თებერვალი 2009 (UTC).
ნაპოლეონი (მრავალმნიშვნელოვანი)

სახელით ნაპოლეონი ისტორიაში ცნობილია შემდეგი პიროვნებები: ნაპოლეონ I — ფრანგთა იმპერატორი ნაპოლეონ II — რაიხშტატის ჰერცოგი ნაპოლეონ III — საფრანგეთის იმპერატორი ნაპოლეონ ეჟენ ლუი ბონაპარტი — ნაპოლეონ III-ს ძე ნაპოლეონი — მუსლიმი რეპერი ამ სახელს ატარებენ ასევე: ნაპოლეონი — ფილმი ნაპოლეონი — თევზი ნაპოლეონი — ჯორჯ ორუელის ნაწარმოების "ცხოველთა ფერმა" გმირი ღორი სახელად "ნაპოლეონი" ნაპოლეონი — ნამცხვრის ცნობილი სახეობა ნაპოლეონი — სამფერა ნაყინი ნაპოლეონი — ბრენდის ცნობილი მარკა ნაპოლეონი — 20 ფრანკის ეკვივალენტი ოქროს მონეტა
ჯერედ პადალეკი

ჯერედ ტრისტან პადალეკი (Jared Tristan Padalecki, დ. 19 ივლისი, 1982) — ამერიკელი მსახიობი . გაიზარდა ტეხასში, პოპულარული ადრეულ 2000 წლებში გახდა ცნობილი სატელევიზიო სერიალით გილმორის გოგოები, ასევე ჰოლივუდის რამდენიმე მაღალბიუჯეტიანი ფილმით, როგორებიცაა ნიუ-იორკის წამი და ცვილის ფიგურების სახლი. ბოლო წლებში კი პადალეკიმ სახელი გაითქვა CW-ს ცნობილი სერიალით ზებუნებრივი, სადაც იგი სემ ვინჩესტერს განასახიერებს და ჯენსენ ეკლსთან ერთად თამაშობს. ჯერედი დაიბადა სან-ანტონიოში, ტეხასში. დედა, შერონ (შერი) კამერი — მასწავლებელი იყო, მამა, ჟერალდ (ჯერი) პადალეკი კი ბუჰღალტერი. ჯერედი ნახევრად პოლონელია. ჰყავს უფროსი ძმა ჯეფი და უმცროსი და — მეგანი. 12 წლის ასაკში ჯერედი შეუდგა სამსახიობო გაკვეთილებზე სიარულს. დაამთავრა ჯეიმზ მედისონის სკოლა სან-ანტონიოში. 1999 წელს პადალეკიმ გაიმარჯვა კონკურსში «Claim To Fame», რის შედეგადაც შესაძლებლობა მიეცა Teen Choice Awards-ზე საპატიო პრემიის გადაცემისა. სწორედ ამ ცერემონიალზე შეხვდა მის ამჟამინდელ მენეჯერს. 2000 წელს, სკოლის დამთავრების შემდეგ, ჯერედი გადავიდა ლოს ანჯელესში, რათა გაეგრძელებინა სამსახიობო კარიერა. თუმცა თავდაპირველად იგი ტეხასის უნივერსიტეტში ჩაბარებას გეგმავდა. პადალეკის რიგით პირველი როლი იყო მეორეხარისხოვანი როლი 1999 წლის ფილმში A Little Inside. 2000-2005 წლამდე მან განასახიერა დინ ფორესტერი პოპულარულ სერიალში გილმორის გოგოები. 2000-2003 წლამდე ჯერედი გამოჩნდა რამდენიმე ფილმში, როგორებიცაა ჩუმი მოწმე (Silent Witness 2000), სახლთან ახლოს (Close to Home 2001), სამარადისო სინათლის ბეჭედი (A Ring of Endless Light 2002) და ახალგაზრდა მაკგაივერი (2003). 2003 წელს პადალეკიმ ითამაშა უმნიშვნელო როლი კომედიაში Cheaper by the Dozen („ბევრი იაფად“) მას შემდგომ, რაც ახალგაზრდა მსახიობმა და მეგობარმა ტომ უელინგმა სთხოვა ეს, თუმცა ჯერედის გვარი ფილმის ტიტრებში არაა მითითებული. 2004 წელს იგი გამოჩნდა დები ოლსენების (მერი-კეიტი და ეშლი) კომედიაში ნიუ-იორკის წამი და ტრილერში ფენიქსის გაფრენა, 2005 წელს კი საშინელებათა ფილმებში: ცვილის ფიგურების სახლი და მგელი-მარტოხელა. იმავე წელს პადალეკიმ განასახიერა სემ ვინჩესტერი WB-ს პოპულარულ სერიალში ზებუნებრივი, რომლის მეორე სეზონი 2006 წლის 28 სექტემბრიდან CW-ს გავიდა და დღემდე გადის ეთერში, გადაღებები მიმდინარეობს ვანკუვერიში, კანადა. პადალეკი ასევე მიიწვიეს როლზე MTV-ს საშინელებათა რეალითი-შოუში ოთახი 401. ჯერედი ამ შოუს წამყვანია, შემქმნელი კი ეშტონ კაჩერია. 2008 წელს ჯერედმა მონაწილეობა მიიღო ფილმში ტომას კინკეიდის საშობაო კოტეჯი , სადაც განასახიერა ამერიკელი მხატვარი ტომას კინკეიდი. 2009 წელს ჯერედმა მიიღო მთავარი როლი საშინელებათა ფილმში პარასკევი, 13. ფილმის გახსნა 13 თებერვალს მოხდა. პადალეკი განასახიერებს კლეი მილლერს, პერსონაჟს, რომელიც იდუმალი ტბისკენ დაკარგული დის საძიებლად მიდის. ვიკისაწყობში არის გვერდი თემაზე: ჯერედ პადალეკი Jared Padalecki კინოფილმების ინტერნეტ-მონაცემთა ბაზაში TV.com ჯერედ პადალეკი დაარქივებული 2009-04-15 საიტზე Wayback Machine. ჯერედ პადალეკი საუბრობს ”პარასკევი, 13”-ის შესახებ ”შაბათი ღამის ჟურნალი” (2009 წლის თებ.) SuicideGirls.com ინტერვიუ ჯერედ პადალეკისთან
სსრ კავშირის XI ჩემპიონატი ჭადრაკში ქალთა შორის

სსრ კავშირის XI ჩემპიონატი საბჭოთა კავშირის XI ჩემპიონატი, რომელიც ჩატარდა 1951 წლის აპრილ-მაისში, იმავდროულად წარმოადგენდა მსოფლიო ჩემპიონატის ზონალურ ტურნირს. ჩემპიონატს წინ უძღოდა ნახევარფინალური ტურნირები კიევში (ფინალში გადიოდა 4 საუკეთესო), კალუგაში (5) და დონის როსტოვში (5). ფინალში პერსონალურად მოწვეული იყვნენ მსოფლიოს ჩემპიონი ლიუდმილა რუდენკო, სსრ კავშირის ჩემპიონი - ელისაბედ ბიკოვა და მსოფლიოს ჩემპიონატის მონაწილენი: ვალენტინა ბორისენკო და ოლღა რუბცოვა. პრეტენდენტთა ტურნირის საგზურები მოიპოვეს კირა ზვორიკინამ და ოლღა იგნატიევამ.
ჭიათურისა და საჩხერის ეპარქია

ფაილი:Chiatura sachkhere.jpg ჭიათურისა და საჩხერის ეპარქია — საქართველოს ეკლესიის სამღვდელმთავრო იმერეთის მხარეში, ისტორიული არგვეთის საერისთავოში. იგი ჭიათურისა და საჩხერის მუნიციპალიტეტებს მოიცავს. ჭიათურისა და საჩხერის ეპარქიას აღმოსავლეთიდან ნიქოზისა და ცხინვალის ეპარქია ესაზღვრება, დასავლეთიდან ქუთაის-გაენათის ეპარქია, ჩრდილოეთიდან ნიკორწმინდის ეპარქია, სამხრეთიდან მარგვეთისა და უბისის ეპარქია, სამხრეთ-დასავლეთიდან კი - ურბნისისა და რუისის ეპარქია. ისტორიულ წყაროთა ცნობით ჩვენს ქვეყანაში ქრისტიანობის გავრცელებისთანავე ეს კუთხეც გაქრისტიანდა. ეს მხარე თავიდანვე მცხეთის საყდრის იურისდიქციაში, ხოლო აფხაზეთის საკათალიკოსოს შექმნის შემდეგ მის შემადგენლობაში ითვლებოდა. 1810 წელს იმერეთის სამეფოს გაუქმების შემდეგ, შეიცვალა ადგილობრივი საეკლესიო წყობილება. მანამდე არსებულ ეპარქიათა რიცხვი ოთხამდე შემცირდა. 1821 წლის რუსეთის სინოდის 19 ნოემბრის ბრძანებით, იმერეთში არსებულ ეპარქიათაგან შეიქმნა მხოლოდ ერთი - იმერეთის ეპარქია. 1917 წელს საქართველოს ეკლესიის ავტოკეფალიის აღდგენა გაუქმებულ ეპარქიათა ამოქმედებითაც აღინიშნა. პირველ საეკლესიო კრებაზევე განახლებულ ეპარქიათა შორის მარგვეთის ეპარქიაც იყო, რომლის შემადგენლობაში აღნიშნული რეგიონიც შედიოდა. ჭიათურის ეპარქია კი საქართველოს მართლმადიდებელი ეკლესიის წმინდა სინოდის 1995 წლის 5 აპრილის განჩინებით შეიქმნა. მის მართვას პირველ ეტაპზე მარგველი მიტროპოლიტი კონსტანტინე მელიქიძე ითავსებდა, 1998 წლის 8 ოქტომბრიდან მას მიტროპოლიტი აბრაამ გარმელია მართავდა, ხოლო 2002 წლის 17 ოქტომბრის წმიდა სინოდის განჩინებით მისი მართვა დაევალა ცხუმ-აფხაზეთის მიტროპოლიტს დანიელ დათუაშვილს. მას ჭიათურისა და საჩხერის ეპარქია ეწოდა საქართველოს ეპარქიები ჭიათურისა და საჩხერის ეპარქია ჭიათურისა და საჩხერის ეპარქია დაარქივებული 2012-02-14 საიტზე Wayback Machine.
ნაპოლეონი (ნაყინი)

ნაპოლეონი — სამფერა ნაყინი, რომელიც მზადდება შოკოლადის, ვანილისა და მარწყვისაგან ისე, რომ იმიტაციას უკეთებს საფრანგეთის სამფეროვან დროშას — ტრიკოლორს. იგი ასევე იწოდება „ნაპოლიტანად“.
ცაგერისა და ლენტეხის ეპარქია

ცაგერისა და ლენტეხის ეპარქია — საქართველოს ეკლესიის სამღვდელმთავრო დასავლეთ საქართველოში, მოიცავს დასავლეთ საქართველოს ისტორიულ კუთხეებს - ლეჩხუმსა და ქვემო სვანეთს. მის შემადგენლობაში შედის მთიანი საქართველოს ორი პატარა ქალაქი: ლენტეხი და ცაგერი და მათი მუნიციპალიტეტები. ეპარქიის მღვდელმთავართაგან ცაგერელი ეპისკოპოსი პირველად ტაოში, იშხნის ჯვარზე არსებულ წარწერაში იხსენიება. XI საუკუნეში ცაგერელი ანტონი იშხნელი მღვდელმთავარი გამხდარა. ცაგერელთაგან ასევე ცნობილია XVII საუკუნის I ნახევრის მოღვაწენი სერაპიონ აბაშიძე და ნიკოლოზ კუჭაიძე. XVII საუკუნის მეორე ნახევრიდან ცაგერის საეპისკოპოსო კათედრაზე უმეტესად ჩიქვანთა საგვარეულოს წარმომადგენლები იყვნენ დადგენილნი, ზოგჯერ ისინი ცაგერლობას ჭყონდიდელობასაც უთავსებდნენ. ცაგერის საკათედრო ტაძარი საუკუნეთა მანძილზე ლეჩხუმისა და ქვემო სვანეთის საეპარქიო ცენტრი იყო. სვანეთის მეორე, ჩრდილო-დასავლეთი ნაწილი ცაიშელს ექვემდებარებოდა. XIV საუკუნეში კი ცაგერელი ეპისკოპოსის იურისდიქციაში შედიოდა ქვემო სვანეთისა და ბალსზემო (შემდგომი ხანის თავისუფალი) სვანეთიც. XVII საუკუნისათვის კი საცაგარელოდ ითვლებოდა ლეჩხუმი და მხოლოდ ქვემო სვანეთი. ტრადიციულად, ცაგერელი ეპისკოპოსი, დასავლეთ საქართველოს სხვა ეპისკოპოსთა მსგავსად, იმერეთის (ანუ აფხაზეთის) კათოლიკოსს ემორჩილებოდა. ცაგერელი მღვდელმთავარი იმერეთის საეკლესიო კრებების აქტიური მონაწილე იყო. XIX საუკუნის 20-იან წლებამდე ცაგერელი მღვდელმთავრის ტაძარი სამიტროპოლიტო კათედრა გამხდარა. რუსეთის მიერ დასავლეთ საქართველოს შეერთების და იქაურ ეპარქიათა გაუქმების შემდეგ სამიტროპოლიტო კათედრა საარქიმანდრიტო მონასტრად გადააქციეს. ეპარქიის აღორძინება საქართველოს ეკლესიის ავტოკეფალიის აღდგენის შემდეგ დაიწყო. 1917 წლის სექტემბრის საეკლესიო კრებაზე განაახლებულ 13 ეპარქიას შორის, ცაგერისა და ლეჩხუმ-სვანეთის ეპარქიაც სახელდება. სამღვდელმთავრო სამწყსო ზემო და ქვემო სვანეთს აერთიანებდა. XX საუკუნის 20-იან წლებში დაწყებული რეპრესიების გამო, ეპარქიის აღდგენის მიუხედავად ცაგერისა და სვანეთის ეპარქიას 70 წლის განმავლობაში საკუთარი მღვდელმთავარი თითქმის არ ჰყოლია. სამწყსოს მართვა შეთავსებით ქუთათელ-გაენათელ მწყემსმთავარს ევალებოდა. 2002 წლის 17 ოქტომბრიდან საქართველოს მართლმადიდებელი ეკლესიის წმიდა სინოდის განჩინებით ცაგერისა და სვანეთის ეპარქიის განვრცობილი ტერიტორიის საფუძველზე ორი სამღვდელმთავრო სამწყსო ჩამოყალიბდა: ცაგერისა და ქვემო სვანეთისა და მესტიისა და ზემო სვანეთის. ცაგერისა და ქვემო სვანეთის ახლადდაარსებული ეპარქიის მღვდელმთავრად გამორჩეულ იქნა ახალციხის ეპარქიის ჭულევის მონასტრის წინამძღვარი არქიმანდრიტი სტეფანე კალაიჯიშვილი. საქართველოს ეპარქიები ცაგერისა და ლენტეხის ეპარქია ცაგერისა და ლენტეხის ეპარქია დაარქივებული 2012-02-08 საიტზე Wayback Machine.
სტენ სტურე უფროსი

სტენ სტურე უფროსი (დ. დაახლ. 1440 — გ. 14 დეკემბერი, 1503) — 1470 წლის 16 მაისიდან 1497 წლის 18 ოქტომბრამდე და მეორედ 1501 წლის ნოემბრიდან გარდაცვალებამდე — შვედეთის რეგენტი, რომელმაც თავისი მოღვაწეობით კალმარის უნიის დაშლისა და შვედეთის სახელმწიფოებრიობის აღდგენისთვის მოამზადა ნიადაგი. წარმოშობით შვედეთის ფეოდალური ფენიდან იყო. კარლ კნუტსონის გარდაცვალების შემდეგ 1470 წელს შვედეთის რეგენტად აირჩიეს. გლეხობასა და ბიურგერებზე დამყარებულმა 26 წელიწადი გასძლო თანამდებობაზე კალმარის უნიის მომხრე სახელმწიფო საბჭოს ზეწოლის მიუხედავად. ბევრი რამ გააკეთა ქვეყანაში კეთილდღეობისა და განათლების ასამაღლებლად, ასევე მმართველობითი აპარატის ცენტრალიზაციისა და გამაგრების საქმეში. 1477 წელს მან უფსალაში უნივერსიტეტი დააარსა, იმავე წელს შვედეთში წიგნის ბეჭდვას ჩაეყარა საფუძველი. 1483 წელს, მართალია კალმარის უნიის განახლებისთვის ხელის შეშლა ვერ შესძლო, მაგრამ, აღდგენა 1497 წლამდე მაინც გადაიტანა. მაშინ დანიის მეფე ჰანსმა, რომელიც შვედეთის სახელმწიფო საბჭომ იწვია, როტებროსთან შვედური მხედრობა დაამარცხა და სტურე სტოკჰოლმში გამოკეტა. იგი ამის შემდეგაც პირველ ადგილს იკავებდა ქვეყანაში, სახელმწიფო საბჭოსაც შეურიგდა, რომელიც მოგვიანებით დარწმუნდა უნიის მიუღებლობაში, და როდესაც 1501 წელს შვედეთში საერთო ამბოხება დაიწყო იგი ისევ რეგენტად აირჩიეს. გარდაცვალებისთანავე სტურეს ერესში დასდეს ბრალი, ამოთხარეს საფლავიდან და მისი ცხედარი კოცონზე დაწვეს. შეგიძლიათ იხილოთ მედიაფაილები თემაზე „სტენ სტურე უფროსი“ ვიკისაწყობში. ენციკლოპედია აკადემიკის საიტი
ჰანსი (დანია)

ჰანსი (დან. Hans, დაბადების სახელი Johannes, დ. 2 თებერვალი, 1455 — გ. 20 თებერვალი, 1513) — დანიის მეფე 1481 წლიდან, ნორვეგიის მეფე 1483 წლიდან, ხოლო შვედეთის 1497–1501 წლებში იუჰან II-ის სახელით. წარმოშობით ოლდენბურგების დინასტიიდან, შლეზვიგ-ჰოლშტეინის ჰერცოგი. ჰანსი დანიის მეფის კრისტიან I-ისა და მარკგრაფ ჰანს ბრანდებნბურგელის ქალიშვილის, დედოფალ დოროთეა ბრანდენბურგელის (დან. Dorothea af Brandenburg, დაახლ. 1430–1495), ვაჟი იყო. 1478 წლის 6 სექტემბერს ქრისტინა საქსონელი შეირთო ცოლად (დან. Christine, 1461–1521). მათი ოთხი შვილი შეეძინათ: ქრისტიანი. ფრანცისკი, კნუდი და ელისაბეთი. ჰანსს სამი მთავარი პოლიტიკური მიზანი ჰქონდა: კალმარის უნიის აღდგენა, ჰანზას ქალაქბის წინააღმდეგ ბრძოლა და დანიაში ხელმწიფის მყარი მმართველობის დამყარება. ჰანსმა მეფობის მთელი პერიოდი ამ ამოცანების გადაჭრას მოანდომა. ↑ Caspar Paludan-Müller De første Konger af den Oldenburgske slægt Reitzels, Köpenhamn 1874 s. 131; ვიკისაწყობში არის გვერდი თემაზე: ჰანსი (დანია)
გურჯაანისა და ველისციხის ეპარქია

გურჯაანისა და ველისციხის ეპარქია - საქართველოს ეკლესიის სამღვდელმთავრო აღმოსავლეთ საქართველოში, მდებარეობს გარე კახეთისა და ალაზნის ვაკის მიჯნაზე - გომბორის ქედის ჩრდილო-აღმოსავლეთ მთისწინეთის ტერიტორიაზე. მოიცავს ქალაქ გურჯაანსა და გურჯაანის მუნიციპალიტეტს. საქართველოს ამჟამინდელი საეპარქიო დანაწილების თანახმად, ესაზღვრება: აღმოსავლეთით - ბოდბის და ნეკრესის ეპარქიები; დასავლეთით - საგარეჯოსა და ნინოწმინდის ეპარქია; ჩრდილოეთით - ალავერდის ეპარქია. გურჯაანის სამღვდელმთავრო ტერიტორია უძველეს დროს შედარებით მცირე მოცულობის ცენტრალურ ნაწილს წარმოადგენდა და ამ მხარის ადმინისტრაციულ პუნქტად ჭერემი ითვლებოდა. გურჯაანის ეპარქიის ტერიტორია ისტორიული კახეთის სამეფოს მეორე და მესამე სადროშოს მიეკუთვნებოდა. ამ რეგიონში საქართველოს გაქრისტიანების ახლო ხანებიდან რამდენიმე მსხვილი სამღვდელმთავრო კათედრა არსებობდა, რომელთაც დასაბამი წმიდა მეფე ვახტანგ გორგასლის საეკლესიო რეფორმამ დაუდო, მათ შორის იყო ჭერემის საეპისკოპოსო, დღევანდელი გურჯაანი-ველისციხის ეპარქიის წინამორბედი. ჭერემის ეპარქია 1750-იან წლებში მოიშალა, მისი სამწყსო კი მეზობელ ეპარქიებს შეუერთდა. 1817-1917 წლებში ქართლ-კახეთის ეპარქიაში შედიოდა. 1917-1995 წლებში... 1995 წლის 5 აპრილის წმ. სინოდის განჩინებით დაარსდა საგარეჯოსა და გურჯაანის ეპარქია. საქართველოს ეკლესიის 2002 წლის 14 სექტემბრის წმ. სინოდის სხდომის განჩინებით ეს ეპარქია გაიყო ორად: საგარეჯოსა და ნინოწმინდის ეპარქია და გურჯაანისა და ველისციხის ეპარქია, რომლის მწყემსმთავრად დადგენილ იქნა ეპისკოპოსი ექვთიმე ლეჟავა. საქართველოს ეპარქიები გურჯაანისა და ველისციხის ეპარქია გურჯაანისა და ველისციხის ეპარქია დაარქივებული 2012-02-25 საიტზე Wayback Machine.
ოლდენბურგები

ოლდენბურგების დინასტია (დან Oldenborgske slægt, გერმ Haus Oldenburg) — გერმანული წარმოშობის საგვარეულო, რომლის განშტოებებიც ევროპის სხვადასხვა ქვეყნებში მეფობდნენ. ოლდენბურგთა პირდაპირი ხაზი 1448-1863 წწ დანიაში მეფობდა, 1523 წლამდე კი დანიის პირად უნიაში შვედეთი და ნორვეგიაც ერთიანდებოდნენ (კალმარის უნია), ხოლო 1814 წლამდე დანია-ნორვეგიის უნიას უდგნენ სათავეში. ოლდენბურგების მამრობითი ხაზით შთამომავლებად შეიძლება ჩაითვალონ უკანასკნელი რომანოვები (1762-1917), შვედეთის მეფეების ჰოლშტეინ-გოტორპის დინასტია 1751-1818 წწ, გლუქსბურგების დანიური, ნორვეგიული და ბერძნული შტო, ბერძენი გლუქსებურგებიდან კი მაუნთენბერი-უინძორების ბრიტანული განშტოება (ელისაბედ II შვილებით დაწყებული). დინასტიის ისტორია ჩრდილოეთ გერმანიის ოლდენბურგის საგრაფოს მმართველი გრაფების საგვარეულოდან იწყება. ოლდენბურგების დიდჰერცოგული სახლის პირველი ცნობილი წინაპარი მატიანეში 1091 წელს ნახსენები ეგილმარი იყო, ლერიგაუს გრაფი (გ. 1108). მისი ვაჟი გერმანიის ჩრდილო-დასავლეთით, ჩრდილოეთის ზღვის სანაპიროზე მდებარე ოლდენბურგის გრაფი გამხდარა; გვარის საგრძნობი ამაღლება XV საუკუნეში დაიწყო, როდესაც ეგილმარის შთამომავალი გრაფი დიტრიჰ ბედნიერი შლეზვიგ-ჰოლშტეინის ჰედვიგის ჰერცოგ გერჰარდ VI ქალიშვილზე დაქორწინდა. მათი უფროსი ვაჟი ქრისტიანი ბიძამისის, შლეზვიგ-ჰოლშტეინის ჰერცოგ ადოლფ VIII თანადგომით 1448 წელს დანიის მეფედ აირჩიეს, 1450 წელს კი ნორვეგიის, ხოლო 1460 წლის მერე, ანუ ადოლფის გარდაცვალების შემდეგ, მისი საჰეროგოს მმართველადაც. მან დაუდო დანიურ სამეფო დინასტიას სათავე, რომელიც 1863 წელს მეფე ფრედერიკ VII გარდაცვალებით დასრულდა. Marek, Miroslav, The House of Oldenburg, Genealogy.EU, http://genealogy.euweb.cz/oldenburg/. წაკითხვის თარიღი: August 2012 დაარქივებული 2020-09-19 საიტზე Wayback Machine. .
ფრისი

ფრისი (ყოფ. ოსური ფრისი) — სოფელი აღმოსავლეთ საქართველოში, ერედვის მუნიციპალიტეტში. მდებარეობს შიდა ქართლის ვაკის ჩრდილოეთით. ზღვის დონიდან 880 მეტრი, ცხინვალიდან 2 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. Прис). ქართული საბჭოთა ენციკლოპედია, ტ. 10, თბ., 1986. — გვ. 404. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
ქარჩითი

ქარჩითი — სოფელი საქართველოში, ერედვის მუნიციპალიტეტში, არცევის თემში. მდებარეობს შიდა ქართლის ჩრდილოეთ მთისწინეთში. ზღვის დონიდან 1200 მეტრი. ცხინვალიდან 20 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. Карчитыхъæу). ქართული საბჭოთა ენციკლოპედია, ტ. 10, თბ., 1986. — გვ. 491. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
ქვემო ოტრევი

ქვემო ოტრევი — სოფელი საქართველოში, ერედვის მუნიციპალიტეტში, არცევის თემში. მდებარეობს შიდა ქართლის ჩრდილოეთ მთისწინეთში. ზღვის დონიდან 1055 მეტრი. ცხინვალიდან 17 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. ...). ქართული საბჭოთა ენციკლოპედია, ტ. 10, თბ., 1986. — გვ. 515. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
ქვემო ბიყარი

ქვემო ბიყარი — სოფელი საქართველოში. 1991 წლამდე შედიოდა ცხინვალის რაიონის შემადგენლობაში. მდებარეობს მდინარე მეჯუდის ხეობაში. ბიყარის საკრებულოს ცენტრი (სოფლები: არდისი, არკინარეთი, ახალისა, ბენდერი, დვალიანთკარი, ზემო ბიყარი, ზემო ვილდა, ისროლისხევი, ქვემო ვილდა, ქვემო მახისი, შუა მახისი, წიფორი, ჭალისუბანი). ზღვის დონიდან 1000 მეტრი. ცხინვალიდან 32 კილომეტრი. ქართული საბჭოთა ენციკლოპედია, ტ. 10, თბ., 1986. — გვ. 513.
კირიათ-ონო

კირიათ-ონო (ებრ. קִרְיַת אוֹנוֹ) — ქალაქი ისრაელის ცენტრში, თელ-ავივის რაიონში. დაარსდა 1939 წელს 40 ახლადჩამოსახლებული ოჯახისგან. ისრაელში მიღებული ტრადიციის თანახმად, ახალ ქალაქებს არქმევენ ძველად ამ ადგილას არსებული დასახლებების სახელებს.
ტრისტან და კუნია

ტრისტან და კუნია (პორტ. Tristão da Cunha; დ. დაახლოებით 1460, ლისაბონი — გ. დაახლოებით 1540) — პორტუგალიელი ზღვაოსანი. 1504 წელს დანიშნეს პორტუგალიის პირველ ვიცე-მეფედ ინდოეთში, მაგრამ დროებითი სიბრმავის გამო ეს პოსტი არ დაუკავებია. მისი ყველაზე მნიშვნელოვანი მოგზაურობა განხორციელდა 1506 წელს, როცა მან 15 გემისაგან შემდგარი ფლოტით ინდოეთისაკენ მიმავალი სამხრეთული გზის გასწვრივ მნიშვნელოვანი გეოგრაფიული გამოკვლევები და აღმოჩენები ჩაატარა. მან აღმოაჩინა კუნძულთა ჯგუფი ატლანტის ოკეანეში, რომელიც დღეს მის სახელს ატარებს — ტრისტან-და-კუნია, იმავე წელს არაბებს წაართვა კუნძული სოკოტრა, შეამცირა მათი გავლენა მადაგასკარზე, მოზამბიკზე, ბრავაზე და მიაღწია ინდოეთს. 1514 წელს შინ დაბრუნებული ტრისტან და კუნია რომის პაპ ლეო X-ის დიპლომატი გახდა და დანიშნეს პორტუგალიის მეფის მანუელ I-ის საიდუმლო მრჩევლად. ჰყავდა შვილი ნუნო და კუნია. ტრისტან და კუნია (რუსული)
ქვემო ვილდა

ქვემო ვილდა — სოფელი საქართველოში, ერედვის მუნიციპალიტეტში, ბიყარის თემში. მდებარეობს მდინარე მეჯუდის მარჯვენა მხარეს. ზღვის დონიდან 1320 მეტრი, ცხინვალიდან 48 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. ...). ქართული საბჭოთა ენციკლოპედია, ტ. 10, თბ., 1986. — გვ. 514. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
ქვემო მახისი

ქვემო მახისი — სოფელი საქართველოში, ერედვის მუნიციპალიტეტში, ბიყარის თემში. მდებარეობს მდინარე მეჯუდის ხეობაში. ზღვის დონიდან 1140 მეტრი, ცხინვალიდან 39 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. ...). ქართული საბჭოთა ენციკლოპედია, ტ. 10, თბ., 1986. — გვ. 514. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
ქვემო სარაბუკი

ქვემო სარაბუკი — სოფელი საქართველოში, ერედვის მუნიციპალიტეტში, ვანათის თემში. მდებარეობს მდინარე პატარა ლიახვის მარჯვენა მხარეს. ზღვის დონიდან 1100 მეტრი, ცხინვალიდან 12 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. ...). ქართული საბჭოთა ენციკლოპედია, ტ. 10, თბ., 1986. — გვ. 515. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
ქვემო კორკულა

ქვემო კორკულა — სოფელი საქართველოში, ერედვის მუნიციპალიტეტში, ქსუისის თემში. მდებარეობს მდინარეების პატარა ლიახვისა და მეჯუდის წყალგამყოფი ქედის სამხრეთ-დასავლეთ კალთაზე. ზღვის დონიდან 1360 მეტრი, ცხინვალიდან 16 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. Дæллаг Къоркъула). ქართული საბჭოთა ენციკლოპედია, ტ. 10, თბ., 1986. — გვ. 514. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
ქვემო აჩაბეთი

ქვემო აჩაბეთი — სოფელი აღმოსავლეთ საქართველოში, შიდა ქართლის მხარის ქურთის მუნიციპალიტეტში (ქურთის თემი), 1991 წლამდე შედიოდა ცხინვალის რაიონში. მდებარეობს მდინარე დიდი ლიახვის მარჯვენა მხარეს. ზღვის დონიდან 1060 მეტრი, ცხინვალიდან 3 კილომეტრი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 10, თბ., 1986. — გვ. 513.
რამათ-ჰაშარონი

რამათ-ჰაშარონი (ებრ. רָמַת הַשָּׁרוֹן) — ქალაქი ისრაელში, თელ-ავივის რაიონში. დაარსდა 1923 წელს, 1949 წელს მიიღო ცალკე დასახლებული პუნქტის სტატუსი. 2007 წლის მონაცემების თანახმად ქალაქის მოსახლეობამ 37,500 კაცი შედგინა. მუნიციპალიტეტის ოფიციალური ვებ-გვერდი (ივრითი)